**TIPOVI PERONA**

Postoje različiti oblici perona. Izbor perona vrši se zavisno od:

* raspoloživog prostora,
* svrhe perona (odlazak, dolazak),
* bezbjednosti putnika,
* položaja putničke zgrade, odnosno autobuske stanice

Peroni mogu biti:

1. pravolinijski,
2. testerasti,
3. zupčasti i
4. češljasti.

Objasnićemo ih pojedinačno, a na slikama će biti ispisane i dimenzije pojedinih površina na peronima.

**Pravolinijski tip perona** je pogodan za organizaciju perona u dolasku zbog lakog prilaska. Rijetko se primjenjuju kao peroni za odlazak jer je potrebna velika dužina za smještaj jednog perona zato što svi peroni moraju imati nezavisan U/I. Ovaj tip perona omogućava pogodno ukrcavanje i iskrcavanje putnika a nije pogodan za prtljag sa druge strane jer se silazi na kolovoz gdje se kreću autobusi. Odlazak i dolazak na peron je hodom unaprijed.



Ako nema dovoljno prostora traka za manevrisanje i kretanje mogu se objediniti.

**Testerasti tip perona** se pretežno upotrebljava za perone u odlasku. Ulazak na peron se obavlja vožnjom unaprijed a izlazak hodom unazad (neprolazni tip perona). Ovaj tip perona omogućava bezbjedan ulazak putnika na prednja vrata, ali ulaz na zadnja vrata i prilazak prtljažniku zahtijeva silazak na kolovoz čime se smanjuje bezbjednost putnika. Smještaj ovakvog tipa perona zahtjeva najmanju dužinu za smještaj jednog perona, pa se iz tog razloga ovi peroni najčešće upotrebljavaju. Nedostatak im je što iziskuju veliki prostor za smještaj autobusa i njihovo manevrisanje.

S obzirom na ugao postavljanja postoje četiri tipa ovih perona:

1. tip a - pod uglom od 45°

2. tip b - pod uglom od 60°

3. tip c - pod uglom od 120°

4. tip d - pod uglom od 45°



**Zupčasti peroni** se upotrebljavaju tamo gdje nema uslova za smještaj perona pod nekim drugim uglom, već se peroni postavljaju pod pravim uglom u odnosu na smjer kretanja autobusa. Ovako je moguće smjestiti više autobusa po dužini ali treba više prostora za manevrisanje.



**Češljasti tip perona** je sličan zupčastom ali za razliku od njega obuhvata pješačkim dijelom cijeli autobus i zbog toga omogućuje maksimalnu bezbjednost putnika.



Zadatak: Pročitajte pažljivo ovaj tekst. Odštampajte ga ili ga sačuvajte u elektronskom obliku. Prilikom učenja, obratite pažnju na slike.

Odgovorite na sljedeća pitanja:

1. Koliki prostor zauzima jedan čovjek ispred šaltera za informacije?
2. Koliki prostor je potrebno obezbjediti za jednu kabinu u toaletu?
3. Šta su peroni?
4. Nabroj vrste perona i napiši koji peroni su najpovoljniji za perone u dolasku a koji obezbjeđuju maksimalnu bezbjednost putnika?
5. Kako je potrebno dimenzionisati perone?

Odgovore na pitanja komentarisaćemo u učionici, koliko sledeće nedelje.U protivnom, dogovorićemo se u Viber grupi.

Komentar: Oni koji žele više mogu da mi se obrate pa ću im poslati i o preostalim tipovima testerastih perona. Pozdrav!